CELEX: 52007HB0012
Language: bg
Date: 2007-11-15 00:00:00
Title: Препоръка на Европейската централна банка от 15 ноември 2007 година до Съвета на Европейския съюз относно външните одитори на Central Bank of Cyprus (ЕЦБ/2007/12)

20.11.2007   
            
            
               BG
            
            
               Официален вестник на Европейския съюз
            
            
               C 277/1
            
         
      ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   
   от 15 ноември 2007 година
   до Съвета на Европейския съюз относно външните одитори на Central Bank of Cyprus
   (ЕЦБ/2007/12)
   (2007/C 277/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устав на ЕСЦБ“), и по-специално член 27.1 от него,
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на Еуросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Съгласно член 1 от Решение 2007/503/EО на Съвета от 10 юли 2007 г., в съответствие с член 122, параграф 2 от Договора, относно приемането на единната валута от Кипър на 1 януари 2008 г. (1), Кипър отговаря вече на необходимите условия за приемане на еурото и дерогацията в полза на Кипър, предвидена в член 4 от Акта за присъединяване от 2003 г., се отменя, считано от 1 януари 2008 г.
            
         
               (3)
            
            
               Съгласно член 60, параграф 1, буква а) от Закон № 34(I) от 2007 г. за изменение на законите относно Central Bank of Cyprus от 2002 г. и 2003 г., който влиза в сила на 1 януари 2008 г., годишните финансови отчети на Central Bank of Cyprus се проверяват в съответствие с член 27 от Устава на ЕСЦБ.
            
         
               (4)
            
            
               Central Bank of Cyprus избра PricewaterhouseCoopers Limited за свой независим външен одитор за финансовите години 2008-2012,
            
         ПРИЕ НАСТОЯЩАТА ПРЕПОРЪКА:
   Препоръчва се назначаването на PricewaterhouseCoopers Limited за външен одитор на Central Bank of Cyprus за финансовите години 2008-2012.
   
      Съставено във Франкфурт на Майн на 15 ноември 2007 година.
      
         
            Председател на ЕЦБ
         
         Jean-Claude TRICHET
         
      
   
   
      (1)  ОВ L 186, 18.7.2007 г., стр. 29.